טירת אוהקה

טירת אוהקה (באנגלית: Oheka Castle), הידועה גם בשם אחוזת אוטו קאהן, היא מלון, הממוקם בחוף הצפוני של לונג איילנד, בווסט הילס, כפר בעיירה הנטינגטון, ניו יורק. זה היה ביתו הכפרי של הבנקאי והנדבן אוטו הרמן קאהן ומשפחתו. השם "אוהקה" הוא ראשי תיבות המשתמשים בכמה מהאותיות הראשונות של כל חלק משמו של יוצרו, Otto Hermann Kahn. בשם זה נהג קאהן לכנות גם את היאכטה שלו, Oheka II, וכן את וילתו מול הים שלו בפאלם ביץ', פלורידה. האחוזה נבנתה על ידי קאהן בין השנים 1914 ו-1919, והיא הבית הפרטי השני בגודלו בארצות הברית, המונה 127 חדרים ומעל 109,000 רגל רבוע (10,100 מטרים רבועים). כיום, הטירה היא מלון היסטורי, עם 32 חדרי אירוח וסוויטות, והיא מקום חתונה פופולרי עבור אנשי החברה הגבוהה, ידוענים ומכובדים, וכן רקע לצילומי תמונות רבים, סדרות טלוויזיה וסרטים הוליוודיים. באחוזה מוצעים גם בר, מסעדה וסיורים בטירה ובגנים. בשנת 2004 נכנסה אוהקה למרשם הלאומי של מקומות היסטוריים. טירת אוהקה היא חברה במלונות ההיסטוריים של אמריקה, התוכנית הרשמית של הקרן הלאומית לשימור היסטורי. בשנת 1905, הבית הכפרי הקודם של קאהן, שהיה במוריסטאון, ניו ג'רזי, כמעט והושמד בשריפה. בבנייתה של אוהקה, החליט קאהן החליט לבנות את המבנה חסין אש, ולכן הורה לאדריכלים שלו, דלאנו ואלדריך, לתכנן את הבניין מפלדה ובטון, והפך אותה לאחת ממבני המגורים הראשונים שהיו חסינים מאש לחלוטין. בתהליך הבנייה, הושקעו שנתיים בבניית גבעה מלאכותית שעליה ניתן למקם את אוהקה, ושהעניקה לה נוף לכפרים קולד ספרינג הילס וקולד ספרינג הרבור. קאהן הזמין את האחים אולמסטד לתכנן את שטחי האחוזה, שבמרכזם עומד גן צרפתי. יתר השטח מורכב ממסלול גולף בעל 18 גומות שתוכנן על ידי אדריכל הגולף סת' ריינור, אחת מהחממות הפרטיות הגדולות באמריקה, מגרשי טניס, בריכת שחייה מקורה, מסלול נחיתה, פרדסים ואורוות. מספר שנים לאחר מותו של קאהן בשנת 1934, האחוזה נמכרה. לאחר המכירה היא שימשה למספר מטרות, בהן למקום מנוחה לעובדי התברואה בעיר ניו יורק. בשנת 1948, האקדמיה הצבאית המזרחית רכשה את הטירה, ו-23 אקרים (כ-93,000 מטרים רבועים) מנכסיה. האחוזה פעלה כבית הספר, עד לסגירתו בשנת 1979. בארבע השנים הבאות נותר הבניין ריק, ובמהלכן התרחשו למעלה ממאה ניסיונות הצתה מתועדים, כאשר כולם נכשלו, והוכיחו את הצלחתו של קאהן לבנות בניין חסין אש. בשנת 1946 הפכו מגרש הגולף והאורוות לחלק מהקאנטרי קלאב של קולד ספרינג, ואזור החממה פעל כמשתלה. חלק ניכר משאר הנכס פותח לבתים חד-משפחתיים. בשנת 1984 נרכשה אויקה על ידי גארי מליוס, מפתח בלונג איילנד. מליוס התחיל בפרויקט שיפוץ בית המגורים הפרטי הגדול ביותר בארצות הברית, שהיה במצב של ריקבון כמעט מוחלט, וכן לשחזר את הגנים מתוכניות האחים אולמסטד המקוריות. בשנת 1988, בלי יכולת להמשיך ולממן את הפרויקט המסיבי, מכר מליוס את הנכס להידקי יוקוי תמורת 22.5 מיליון דולר. עשר שנים לאחר מכן, בעקבות תביעה, עבר הנכס לאחת מבנותיו של יוקוי, ולבעלה. הם לא הצליחו להחזיק את הנכס בעצמם, ולכן מליוס רכש אותו מחדש בשכירות ארוכת טווח, ובהמשך רכש את האחוזה מחדש, והפעיל אותה כמקום לקיום חתונות ואירועים, מלון יוקרה ומרכז כנסים. מבין הסלבריטאים שהתחתנו באחוזה, נכללים קרטיס מרטין, קווין ג'ונאס, מגין קלי, ג'ואי פאטון, בריאן מקנייט, וחבר הקונגרס האמריקני לשעבר אנתוני ויינר. ב-24 בפברואר 2014, ניצל מליוס מירי בראשו על ידי חמוש רעול פנים בחניון הטירה. אוהקה שימשה השראה חלקית עבור האחוזה של גטסבי בספרו של סקוט פיצג'רלד, גטסבי הגדול. בסרט הדרמה האזרח קיין משנת 1941, תמונות של אוהקה שימשו על מנת להציג את אחוזת קסנדו הבדיונית. הטירה מוצגת בסרט "What Happens in Vegas" משנת 2008, בהשתתפות הכוכבים קמרון דיאז ואשטון קוצ'ר. הטירה שימשה כאחוזת "בריכת הצללים" בתוכנית הטלוויזיה רופא להשכיר, שרצה בין השנים 2009 ל-2016. הקליפ "Brokenhearted" של זמרת ה-R&B, ברנדי נורווד, משנת 1995, בבימויו של הייפ ויליאמס ובהשתתפות וניה מוריס, צולם בתוך הטירה. אוהקה הייתה תפאורתה של טירת אוולון הבדיונית באופרת הסבון "As the World Turns". הטירה הופיעה גם בסרט "סיפור מצחיק" משנת 2010. הטירה הייתה למיקום של אירוע צדקה בתוכנית הטלוויזיה לואי, בכיכובו של לואי סי. קיי. הטירה הופיעה בקליפ לשיר "Blank Space" של טיילור סוויפט משנת 2014. הטירה הופיעה גם בקליפ לשיר "Cookie" של המפיק האמריקאי אר. קלי. הטירה הופיעה בסרט "The Week Of" משנת 2018. הטירה הופיעה לזמן קצר כמיקום הפסגה הכלכלית בפרק ה-19 של העונה הראשונה של הדרמה הפוליטית האמריקאית מזכירת המדינה. הטירה הוצגה בתוכנית "Mega Mansions" של ערוץ הטיולים, הקיימת גם בנטפליקס. הנחת היסוד של התוכנית הייתה להעניק לצופים "גישה לכל חלק בתוך האחוזות הגדולות, השופעות והמתקדמות ביותר של אמריקה". הטירה והשטח הוצגו בקליפ השיר "For You" של ליאם פיין וריטה אורה, שנכתב עבור פסקול הסרט חמישים גוונים של שחרור. אוהקה שימשה כסטנד-אין לאחוזה הצרפתית בעונה השלישית של סדרת הטלוויזיה "The Path". אוהקה שימשה כתפאורה לטירה בהונגריה, בעונה השנייה של סדרת רדת HBO, הצלחה. הטירה הופיעה בפרק 4 של עונה 2, בסדרה Ramy כמקום מושבו של האמירטי בין חאליד. מדיה וקבצים בנושא טירת אוהקה בוויקישיתוף אתר האינטרנט הרשמי של טירת אוהקה www.oheka.com זיכרונות מטירת אוהקה באתר "American Music Preservation.com" "Oheka Castle, a Historic Hotels of America member". Historic Hotels of America. נבדק ב-28 בינואר 2014. {{cite web}}: (עזרה) Warren, James (בספטמבר 2002). "National Register of Historic Places Registration: Oheka". New York State Office of Parks, Recreation and Historic Preservation. אורכב מ-המקור ב-2012-10-15. נבדק ב-2010-02-20. {{cite web}}: (עזרה) See also: "Accompanying 12 photos". אורכב מ-המקור ב-2015-09-24. נבדק ב-2020-10-10. "Guest Services at Oheka - Luxury Amenities in Long Island". www.oheka.com. "Cold Spring Country Club - Cold Spring Harbor, NY – Club History". www.coldspringcc.org. Pacelle, Mitchell. Empire: A Tale of Obsession, Betrayal, and the Battle for an American Icon 2002, ISBN 978-0-471-23865-2, p.57. Empire, p.269. Tagliaferro, Linda (2003-11-16). "Feeling Romantic? Feeling Rich, Too?". 2003-11-16. New York Times. נבדק ב-4 באוקטובר 2010. {{cite news}}: (עזרה) "weddingdayfantasy.com". www.weddingdayfantasy.com. "Kevin Jonas Archives - Us Weekly". Us Weekly. Saslow, Linda. "Megyn Kelly and Douglas Brunt". celebritybrideguide.com, celebritybrideguide.com "Weiner weds Clinton aide at Oheka Castle". Santora, Marc; Baker, Al (24 בפברואר 2014). "Developer Is Shot in the Head Outside His Long Island Castle". The New York Times. p. A21. נבדק ב-24 בפברואר 2014. {{cite news}}: (עזרה) This article appeared in print on February 25, 2014. Bruccoli, Matthew (2000). F. Scott Fitzgerald's The Great Gatsby: A Literary Reference. Carroll & Graf Publishers. p. 45. ISBN 0-7867-0996-0. Levin, Eric. "The Open Island", Travel + Leisure, May 2002 "'Citizen Kane' Site Changing Hands" The New York Times (February 19, 1989, corrected April 6, 1989) Sylvia King-Cohen June 1, 2010 11:08 Am, 'As the World Turns' films at Huntington's Oheka Castle, Newsday (באנגלית) "Mega Mansions". Rodger, James (31 בינואר 2018). "That mega house in Liam Payne's new music video may look familiar". {{cite web}}: (עזרה)